KBANK จ่อปิดปรับปรุงระบบคอมฯ ชั่วคราว ในวันที่ 16 ก.ค.นี้
KBANK จ่อปิดปรับปรุงระบบคอมฯ ชั่วคราว ตั้งแต่เวลา 01.00-11.00 น. ในวันที่ 16 ก.ค.60
22 มิ.ย. 2560

ธนาคารกสิกรไทย จำกัด (มหาชน) หรือ KBANK ระบุว่า ธนาคารจะปิดระบบคอมพิวเตอร์ชั่วคราวเพื่อเพิ่มประสิทธิภาพการให้บริการของธนาคาร ตั้งแต่เวลา 01.00-11.00 น. ของวันอาทิตย์ที่ 16 กรกฎาคม 2560
ทั้งนี้จะส่งผลให้ช่วงเวลาดังกล่าวลูกค้าจะไม่สามารถใช้บริการสาขาของธนาคารกสิกรไทยทั่วประเทศ บัตรเอทีเอ็ม บัตรเดบิตบัตรสินเชื่อเงินสดทันใจ (K-Express Cash) บัตรซื้อสินค้าทางอินเทอร์เน็ตกสิกรไทย (K-Web Shopping Card) เครื่องเอทีเอ็ม (K ATM) เครื่องฝากเงินสด (CDM) และเครื่องปรับสมุดบัญชีเงินฝากอัตโนมัติ รวมทั้งช่องทางบริการทางอิเล็กทรอนิกส์ทั้งหมด อาทิ K PLUS/ K PLUS SME/ K-Cyber Banking บริการโทรศัพท์อัตโนมัติ
โดยจะยกเว้นบัตรเครดิตกสิกรไทย ร้านค้ารับบัตรเครดิตที่ใช้บริการเครื่อง EDC และ [email protected] (mPOS) ของธนาคารกสิกรไทยที่ยังสามารถใช้เครื่องดังกล่าวรับชำระสินค้าได้ตามปกติ ทั้งนี้ ธนาคารขอแนะนำให้ลูกค้าทุกท่านวางแผนการทำธุรกรรมล่วงหน้าในช่วงเวลาดังกล่าว